Návrh

zamerania kontrolnej činnosti Úradu vlády SR na II. polrok 2005

A. Úlohy prechádzajúce z I. polroku 2005

1.  Kontrola plnenia uznesení vlády splatných v I. štvrťroku 2005 so zameraním na kontrolu dodržiavania zákona č. 168/1996 Z. z. o cestnej doprave v znení neskorších predpisov, súvisiacich predpisov a interných predpisov pri prideľovaní povolení pre cestných prepravcov a dopravných licencií v medzinárodnej autobusovej doprave 

Kontrolované
subjekty:	Ministerstvo dopravy, pôšt a telekomunikácií SR  
	
Cieľ:  	zistiť vecné a časové plnenie úloh vyplývajúcich z uznesení vlády a dodržiavanie všeobecne záväzných právnych predpisov, súvisiacich predpisov a interných predpisov pri prideľovaní povolení pre cestných prepravcov a dopravných licencií v medzinárodnej autobusovej doprave. V prípade zistených nedostatkov zabezpečiť prijatie opatrení na ich odstránenie

Termín: 	realizácia         : vláda – august 2005

Nositeľ úlohy:		odbor hospodárskej kontroly a spoločenskej spotreby  

2.  Kontrola dodržiavania zákona č. 211/2000 Z. z. o slobodnom prístupe k informáciám a kontrola plnenia uznesenia vlády č. 1078 z 20. decembra 2000 k návrhu opatrení, ktoré stanovujú spôsob prístupu k informáciám v súlade s dokumentom Audit a so zákonom o slobodnom prístupe k informáciám

Kontrolované
subjekty:		vybrané krajské úrady a obvodné úrady.
		Vybrané orgány špecializovanej štátnej správy v pôsobnosti Ministerstva dopravy, pôšt a telekomunikácií SR, Ministerstva životného prostredia SR a vybrané úrady práce, sociálnych vecí a rodiny

Cieľ:              	zistiť dodržiavanie zákona o slobodnom prístupe k informáciám a plnenie úloh a opatrení vyplývajúcich z uznesenia vlády. V prípade zistených nedostatkov zabezpečiť prijatie opatrení na ich odstránenie.

Termín:	           realizácia	:  vláda – august 2005 

Nositeľ úlohy:	odbor metodicko-právny a expozitúry  

B. Nové úlohy:

3. Kontrola plnenia úloh z uznesení vlády splatných v II. štvrťroku 2005 a dodržiavania právnych predpisov pri výkone štátneho dozoru, dohľadu, resp. inšpekcie vybranými ministerstvami a príslušnými orgánmi špecializovanej miestnej štátnej správy.

Kontrolované
subjekty:	Ministerstvo kultúry SR,
	Ministerstvo školstva SR,
	Ministerstvo pôdohospodárstva SR,
Vybrané orgány špecializovanej miestnej štátnej správy v pôsobnosti ministerstiev

Cieľ:  	zistiť vecné a časové plnenie úloh z uznesení vlády. Osobitne sa zamerať na dodržiavanie právnych predpisov pri výkone štátneho dozoru, dohľadu, resp. inšpekcie v oblastiach patriacich do pôsobnosti MK SR, MŠ SR, MP SR. V prípade zistených nedostatkov zabezpečiť, aby boli prijaté opatrenia na ich odstránenie 

Termín: 	výkon kontroly   : august  – október 2005
realizácia         : vedúci ÚV SR – december 2005 v časti dozoru, dohľadu a inšpekcie
vláda – december 2005, v časti plnenia úloh z uznesení vlády

Nositeľ úlohy:		odbor hospodárskej kontroly a expozitúry  

4. Ochrana finančných záujmov Európskej únie: Program Phare SR 2002/000.610-15-133 (Zvýšenie zamestnateľnosti žien vo výkone trestu v meste Nitra) – grantová schéma rozvoja ľudských zdrojov, komponent 2 Flexibilita trhu práce

Kontrolované 
subjekty:	Ministerstvo výstavby a regionálneho rozvoja SR
	Agentúra na podporu regionálneho rozvoja
	Mesto Nitra
	Vzdelávací inštitút COOP, a.s.
 
Cieľ:	zistiť, či boli efektívne využité prostriedky poskytnuté Európskou úniou a zo štátneho rozpočtu na základe Zmluvy o poskytnutí Grantu uzatvorenej v rámci programov externej pomoci Európskej únie SR 2002/000.610-15-133 

Termín:	výkon kontroly	: november 2005 -  január 2006
	realizácia	:  vláda SR – február   2006
 
Nositeľ úlohy:		odbor Centrálny kontaktný útvar OLAF pre SR  a expozitúra Nitra
 
Externá spolupráca:	Ústredie práce, sociálnych vecí a rodiny

Externá
spolupráca: 	útvary kontroly vybraných ministerstiev
(§ 14 ods. 1 zákona 	 
NR SR č. 10/1996 Z. z.
v znení neskorších predpisov)

5. Kontrola plnenia úloh z uznesení vlády splatných v III. štvrťroku 2005 v ministerstvách a ostatných ústredných orgánoch štátnej správy so zreteľom na plnenie uznesenia vlády č. 70/2005 k odpočtu harmonogramu opatrení vyplývajúcich so Súhrnnej monitorovacej správy EÚ zo dna 5. 11. 2003 

Kontrolované
subjekty:	Ministerstvo pôdohospodárstva SR, 
Ministerstvo zdravotníctva SR,
Ministerstvo spravodlivosti  SR 

Cieľ:  	zistiť vecné a časové plnenie úloh z uznesení vlády so zreteľom na plnenie uznesenia vlády č. 70/2005. V prípade zistených nedostatkov zabezpečiť, aby boli prijaté opatrenia na ich odstránenie

Termín: 	výkon kontroly: november  – december 2005
	realizácia         : vláda – február 2006 

Nositeľ úlohy:		odbor hospodárskej kontroly a spoločenskej spotreby v spolupráci  s odborom petícií a sťažností  

C. Ďalšie úlohy Úradu vlády SR v oblasti kontroly:

6.  Kontrola vybavovania a prešetrovania petícií a sťažností, ktoré prináležia do pôsobnosti Úradu vlády SR

Cieľ:	vykonávať operatívnu kontrolu vybavovania petícií a sťažností alebo prešetrovanie takých petícií a sťažností, ktoré poukazujú na závažné nedostatky v činnosti štátnej správy, resp. vyplývajú zo zákonných povinností ÚV SR vykonať kontrolu a prešetrenie. O všetkých došlých podaniach spracovať štvrťročné informácie 

Termín: 	výkon kontroly    : priebežne v II. polroku 2005
realizácia            : kancelária vedúceho ÚV SR, kancelária PV SR, kancelária PPV SR EIĽPM – štvrťročné informácie

Nositeľ úlohy:		odbor petícií a sťažností  

Externá
spolupráca: 	podľa obsahu petície alebo sťažnosti vecne zainteresované orgány 
štátnej správy na všetkých stupňoch riadenia (§ 16 ods. 1 zákona          č. 152/1998 Z. z.)